Document ID: 32011D0009

KOMISSION PÄÄTÖS,
annettu 10 päivänä tammikuuta 2011,
päätöksen 2010/89/EU muuttamisesta siirtymätoimenpiteiden osalta, jotka koskevat Romaniassa sijaitseviin laitoksiin sovellettavia Euroopan parlamentin ja neuvoston asetuksissa (EY) N:o 852/2004 ja (EY) N:o 853/2004 vahvistettuja tiettyjä rakenteellisia vaatimuksia
(tiedoksiannettu numerolla K(2010) 9695)
(ETA:n kannalta merkityksellinen teksti)
(2011/9/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 12 artiklan toisen kohdan,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan toisen kohdan,
sekä katsoo seuraavaa:
(1)
Siirtymätoimenpiteistä sovellettaessa Euroopan parlamentin ja neuvoston asetusten (EY) N:o 852/2004 ja (EY) N:o 853/2004 tiettyjä rakenteellisia vaatimuksia Romaniassa sijaitseviin tiettyihin lihaa, kalastustuotteita ja munatuotteita käsitteleviin laitoksiin sekä kylmävarastoihin 9 päivänä helmikuuta 2010 annetussa komission päätöksessä 2010/89/EU (3) rajoitetaan tiettyjen kyseisissä asetuksissa vahvistettujen rakenteellisten vaatimusten soveltaminen tiettyihin kyseisessä jäsenvaltiossa sijaitseviin laitoksiin ja kylmävarastoihin. Näitä siirtymätoimenpiteitä sovelletaan 31 päivään joulukuuta 2010.
(2)
Päätöksessä 2010/89/EU säädetään lisäksi, että sen liitteissä I-IV luetelluissa laitoksissa ja varastoissa tuotettuja tai varastoituja tuotteita saa ainoastaan saattaa kotimaan markkinoille tai käyttää jatkojalostukseen näissä laitoksissa.
(3)
Romania ilmoitti lokakuussa 2010 komissiolle, että sen eläinlääkintäviranomaisten suorittaman arvioinnin seurauksena tietyt kyseisessä päätöksessä luetellut laitokset ovat saattaneet päätökseen uudistusohjelmansa ja ne on hyväksytty ja jotkin laitokset on suljettu. Sen vuoksi on tarpeen saattaa ajan tasalle päätöksen 2010/89/EU liitteissä vahvistetut luettelot. Kyseisen päätöksen liitteitä olisi sen vuoksi muutettava.
(4)
Romania arvioi, että uudistusohjelmien piiriin kuuluvista 117 laitoksesta 36 lihankäsittelylaitosta, kolme kalastustuotteita käsittelevää laitosta ja yksi kylmävarasto eivät kykene saattamaan ohjelmiaan päätökseen ennen 31 päivää joulukuuta 2010, vaikka niiden vaatimustenmukaisuuden taso onkin jo korkea.
(5)
Romania arvioi, että kyseiset laitokset täyttävät kaikki asianmukaiset asetuksissa (EY) N:o 852/2004 ja (EY) N:o 853/2004 vahvistetut rakenteelliset vaatimukset 31 päivään joulukuuta 2011 mennessä. Käynnissä olevien rakenteellisten parannusten vuoksi päätöksessä 2010/89/EU säädettyjen siirtymätoimenpiteiden soveltamisen ajanjaksoa on jatkettava kyseiseen päivämäärään saakka.
(6)
Kyseisessä jäsenvaltiossa vallitsevaa tilannetta olisi tarkasteltava uudelleen ennen 31 päivää joulukuuta 2011. Romanian olisi tämän vuoksi toimitettava komissiolle 31 päivään lokakuuta 2011 mennessä kertomus siitä, miten asianomaisten laitosten ja kylmävarastojen uudistamisessa on edistytty.
(7)
Päätöksen 2010/89/EU soveltamisaikaa olisi jatkettava 31 päivään joulukuuta 2011.
(8)
Jotta voitaisiin varmistaa siirtymätoimenpiteiden jatkuvuus ja ehkäistä häiriöt toimialalla, tätä päätöstä olisi lisäksi sovellettava 1 päivästä tammikuuta 2011.
(9)
Sen vuoksi päätöstä 2010/89/EU olisi muutettava.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2010/89/EU seuraavasti:
1)
Korvataan 2 artiklassa päivämäärä ”31 päivään joulukuuta 2010” päivämäärällä ”31 päivään joulukuuta 2011”.
2)
Muutetaan 3 artikla seuraavasti:
a)
korvataan johdantolauseessa päivämäärä ”31 päivään joulukuuta 2010” päivämäärällä ”31 päivään joulukuuta 2011”;
b)
poistetaan c alakohta.
3)
Korvataan 4 artiklan 1 kohdan johdantolause seuraavasti:
”1. Liitteissä I tai II luetelluissa laitoksissa tuotettuja tai liitteessä IV luetelluissa laitoksissa varastoituja tuotteita saa ainoastaan:”
4)
Korvataan 5 artiklan 2 kohdassa päivämäärä ”31 päivään lokakuuta 2010” päivämäärällä ”31 päivään lokakuuta 2011”.
5)
Korvataan 6 artiklassa päivämäärä ”31 päivään joulukuuta 2010” päivämäärällä ”31 päivään joulukuuta 2011”.
6)
Muutetaan liitteet tämän päätöksen liitteen mukaisesti.
2 artikla
Tätä päätöstä sovelletaan 1 päivästä tammikuuta 2011.
3 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä tammikuuta 2011.

Labels: 17
7
0
18
15